Diari Oficial de la Generalitat Valenciana


Sumari del DOGV 7394, del 03-11-2014 (2014/9873)

Notificació de la sentència dictada en el juí verbal número 124/2009.
---------------------------------------------------------------------

### Dades del document

Número de DOGV
:   7394

Data del DOGV
:   03-11-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/9873


Organisme emissor
:   Jutjat de Primera Instància Número 12 de València

Tipus de document
:   Edicte

Notificació de la sentència dictada en el juí verbal número 124/2009. [2014/9873]  
Juí verbal 000124/2009  
Mónica Rubio Solanes, secretària judicial del Jutjat de Primera Instància 12 de València, faig saber que en les interlocutòries de juí verbal 000124/2009, seguides a instàncies de Santa Lucía, SA, contra el Consorci de Compensació d'Assegurances; Mapfre Seguros Generales, SA, i José Martínez Molins, pel juí a què s'ha fet referència, s'ha dictat la resolució que, literalment, és com seguix:  
  
«Sentència número 217/2010  
València, 15 d'octubre de 2010  
Jesús Ángel López Sanz, magistrat del Jutjat de Primera Instància número 12 d'esta ciutat, he vist estes actuacions de juí verbal registrades amb el número 124/2009, sobre acció de reclamació d'una quantitat, promogudes per Santa Lucía, SA, representada per la procuradora senyora Vázquez García i defesa pel lletrat senyor García Gil, contra José Martínez Molins, declarat en rebel·lia; Mapfre, SA, representada per la procuradora senyora García Ballester i defesa pel lletrat senyor Solaz Andrés, i contra el Consorci de Compensació d'Assegurances, representat i defés per l'advocat de l'Estat.  
  
Dispositiva  
1. Estime en part la demanda presentada per Santa Lucía, SA, representada per la procuradora senyora Vázquez García i defesa pel lletrat senyor García Gil, contra José Martínez Molins, declarat en rebel·lia; contra Mapfre, SA, representada per la procuradora senyora García Ballester i defesa pel lletrat senyor Solaz Andrés, i contra el Consorci de Compensació d'Assegurances, representat i defés per l'advocat de l'Estat.  
2. Condemne José Martínez Molins i el Consorci de Compensació d'Assegurances a pagar solidàriament a l'actora la quantitat de 1.652 euros, junt amb els interessos legals des de la data de la reclamació extrajudicial.  
3. Absolc Mapfre, SA, de la demanda presentada contra esta.  
4. Condemne José Martínez Molins i el Consorci de Compensació d'Assegurances a pagar les costes causades a l'actora.  
5. No es fa especial pronunciament quant a les costes causades a Mapfre, SA.  
Notifiqueu a les parts esta resolució i feu-los saber que no és ferma i que contra esta es pot interposar un recurs d'apel·lació, que es prepararà en este jutjat en el termini dels cinc dies següents al de la notificació per a la substanciació per l'Audiència Provincial de València; per a admetre el recurs a tràmit, s'ha d'haver constituït en el compte de depòsits i consignacions d'este jutjat el depòsit previst en la disposició addicional quinzena de la Llei Orgànica 6/1985, d'1 de juliol, del Poder Judicial, en la redacció que en fa la Llei Orgànica 1/2009, de 3 de novembre, i indicar-hi el tipus de recurs i el codi corresponent.  
  
Esta és la meua sentència, que pronuncie, mane i firme.»  
  
Atés que es desconeix el domicili o residència actuals de la part demandada, José Martínez Molins, i de conformitat amb el que disposen els articles 156.4 i 164 de la Llei 1/2000, d'Enjudiciament Civil s'ha disposat publicar este edicte al tauler del jutjat, per tal de dur a terme la diligència de notificació de sentència de 15 d'octubre de 2010.  
  
  
València, 15 d'octubre de 2010.- La secretària judicial: Mónica Rubio Solanes.